CELEX: 52009PC0176
Language: bg
Date: 2009-04-20
Title: Предложение за решение на Съвета относно проявата „Европейска столица на културата“ за 2013 г.

Важна правна забележка

|

52009PC0176

Предложение за решение на Съвета относно проявата „Европейска столица на културата“ за 2013 г.  /* COM/2009/0176 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 20.4.2009COM(2009) 176 окончателенПредложение заРЕШЕНИЕ НА СЪВЕТАотносно проявата „Европейска столица на културата“ за 2013 г.ОБЯСНИТЕЛЕН МЕМОРАНДУМРешение № 1622/2006/ЕО на Европейския парламент и на Съвета от 24 октомври 2006 г. за установяване на действията на Общността за „Европейска столица на културата“ за годините 2007—2019[1] урежда процедурата за определяне на европейски столици на културата. Според член 2 от посоченото решение, след 2009 г. два града от две държави-членки ще бъдат определяни за европейски столици на културата последователно по хронологичния ред, определен в приложението към решението. На Франция и Словакия се пада правото да бъдат домакини на проявата през 2013 г.Считано от 2013 г. нататък номинацията за европейски столици на културата се подчинява на следната процедура.Не по-късно от шест години преди проявата всяка от имащите отношение държави-членки публикува покана за представяне на предложения. Комисия за подбор в състав от 13 независими експерти от сектора на културата се свиква на заседание за предварителен подбор не по-късно от пет години преди проявата. Тя оценява получените кандидатури в съответствие с критериите, определени в член 4 от Решение № 1622/2006/ЕО и постига съгласие по кратка листа на градове кандидати, чиито кандидатури трябва да бъдат разгледани впоследствие, след като те попълнят досиетата на кандидатурите си.Всяка от имащите отношение държави-членки свиква комисия за извършване на окончателния подбор, 9 месеца след заседанието за предварителен подбор. След задълбочена оценка на предварително избраните градове въз основа на критериите, определени за конкретното действие, комисията препоръчва един град за титлата във всяка от имащите отношение държави-членки.На основата на тези препоръки всяка от двете държави-членки номинира един град за европейска столица на културата и представя номинацията си на Европейския парламент, Съвета, Комисията и Комитета на регионите не по-късно от четири години преди определеното начало на съответната проява.Европейският парламент може да изпрати становище до Комисията не по-късно от 3 месеца след получаването на номинациите.Съветът, като действа в съответствие с препоръка на Комисията, определя официално съответните градове за годината, за която те са били номинирани.След приключване на описаната по-горе състезателна процедура в два етапа, комисията препоръча Марсилия (Франция) и Кошице (Словакия) за домакини на проявата през 2013 г. съответно в докладите си от септември и октомври 2008 г. И двете държави-членки уведомиха по официален път за тези номинации Европейския парламент, Съвета, Комисията и Комитета на регионите до края на 2008 г.В началото на март 2009 г. Европейският парламент изпрати своето положително становище до комисаря Фигел.В заключение Комисията, в съответствие с член 9, параграф 3 от Решение № 1622/2006/ЕО, представя на Съвета приложената препоръка за официалното определяне съответно на Марсилия и Кошице за европейски столици на културата за 2013 г.Предложение заРЕШЕНИЕ НА СЪВЕТАотносно проявата „Европейска столица на културата“ за 2013 г.СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение № 1622/2006/ЕО на Европейския парламент и на Съвета за установяване на действията на Общността за „Европейска столица на културата“ за годините 2007–2019[2],като взе предвид докладите на комисията за подбор от септември и октомври 2008 г. относно хода на процедурата за избор на европейски столици на културата във Франция и Словакия, съответно, и становището, с което излезе Европейският парламент,като отчете, че критериите по член 4 от Решение № 1622/2006/ЕО са изцяло изпълнени,като взе предвид препоръката на Комисията от  2009 г.,РЕШИ:Член 1Марсилия (Франция) и Кошице (Словакия) се определят за европейски градове на културата за 2013 г.Съставено в Брюксел на […] година.За СъветаПредседател [1] ОВ L 304 от 3.11.2006 г., стр. 1.[2] ОВ L 304 от 3.11.2006 г., стр. 1.